CELEX: 32017D1545
Language: lv
Date: 2017-09-13 00:00:00
Title: Eiropas Parlamenta un Padomes Lēmums (ES) 2017/1545 (2017. gada 13. septembris), ar kuru groza Lēmumu Nr. 445/2014/ES, ar ko nosaka Savienības rīcību “Eiropas kultūras galvaspilsētas” no 2020. līdz 2033. gadam (Dokuments attiecas uz EEZ. )

15.9.2017   
            
            
               LV
            
            
               Eiropas Savienības Oficiālais Vēstnesis
            
            
               L 237/1
            
         EIROPAS PARLAMENTA UN PADOMES LĒMUMS (ES) 2017/1545
   (2017. gada 13. septembris),
   ar kuru groza Lēmumu Nr. 445/2014/ES, ar ko nosaka Savienības rīcību “Eiropas kultūras galvaspilsētas” no 2020. līdz 2033. gadam
   (Dokuments attiecas uz EEZ)
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 167. pantu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   pēc apspriešanās ar Reģionu komiteju,
   saskaņā ar parasto likumdošanas procedūru (1),
   tā kā:
   
               (1)
            
            
               Eiropas Parlamenta un Padomes Lēmuma Nr. 445/2014/ES (2) mērķis ir aizsargāt un veicināt kultūru bagātību un daudzveidību Eiropā un izgaismot to kopīgās iezīmes, kā arī vairot iedzīvotāju piederības izjūtu kopējai kultūras telpai, tādējādi sekmējot savstarpēju izpratni un starpkultūru dialogu un izvirzot priekšplānā kopīgo kultūras mantojumu. Minētā lēmuma mērķis ir arī veicināt kultūras ieguldījumu pilsētu ilgtermiņa attīstībā, kurā var iesaistīt arī to apkārtējās teritorijas, saskaņā ar to attiecīgajām stratēģijām un prioritātēm, lai atbalstītu gudru, ilgtspējīgu un iekļaujošu izaugsmi.
            
         
               (2)
            
            
               Eiropas kultūras galvaspilsētas sniedz ārkārtīgi būtisku ieguldījumu, lai popularizētu Eiropas Savienības vērtības.
            
         
               (3)
            
            
               Būtu vēl vairāk jāveicina sadarbības tīklu veidošana starp pilsētām, kurām ir bijis, ir vai turpmāk tiks piešķirts Eiropas kultūras galvaspilsētas nosaukums, lai sekmētu pieredzes un labas prakses apmaiņu.
            
         
               (4)
            
            
               Lēmumā Nr. 445/2014/ES paredzēts, ka Savienības rīcībā “Eiropas kultūras galvaspilsētas” (“rīcība”) var piedalīties tikai pilsētas no dalībvalsts, no kandidātvalsts vai no iespējamās kandidātes, vai – ievērojot minētajā lēmumā paredzētos nosacījumus – no valsts, kas pievienojas Savienībai.
            
         
               (5)
            
            
               Lai stiprinātu kultūras saites starp Eiropas Brīvās tirdzniecības asociācijas valstīm, kuras ir Līguma par Eiropas Ekonomikas zonu puses (3) (“EBTA/EEZ valstis”), un Eiropas Savienību, rīcība saskaņā ar dažiem nosacījumiem būtu jādara pieejama arī minēto valstu pilsētām saskaņā ar minēto nolīgumu.
            
         
               (6)
            
            
               Tomēr, lai nodrošinātu līdztiesību ar dalībvalstu pilsētām, kuras piedalās rīcībā laikposmā, uz kuru attiecas Lēmums Nr. 445/2014/ES, proti, no 2020. līdz 2033. gadam, EBTA/EEZ valstu pilsētām būtu jāļauj piedalīties tikai vienā konkursā par nosaukumu. Lai nodrošinātu līdztiesību ar dalībvalstīm, minētajā laikposmā katrai EBTA/EEZ valstij būtu jāļauj būt pasākuma norises vietai tikai vienu reizi, kā tas ir attiecībā uz kandidātvalstīm un iespējamām kandidātēm.
            
         
               (7)
            
            
               Tā kā uzaicinājumi iesniegt pieteikumus ir jāpublicē vēlākais sešus gadus pirms pasākuma norises gada, kandidātvalstij, iespējamai kandidātei vai EBTA/EEZ valstij būtu jārīko “Eiropas kultūras galvaspilsētas” pasākums 2028. gadā, nevis 2027. gadā, lai šīs valstis varētu risināt sarunas par dalību Savienības kultūras atbalsta programmā, kas sekos programmai “Radošā Eiropa” laikposmā no 2021. līdz 2027. gadam.
            
         
               (8)
            
            
               Tāpēc būtu attiecīgi jāgroza Lēmums Nr. 445/2014/ES,
            
         IR PIEŅĒMUŠI ŠO LĒMUMU.
   1. pants
   Lēmumu Nr. 445/2014/ES groza šādi:
   
               1)
            
            
               lēmuma 3. pantu groza šādi:
               
                           a)
                        
                        
                           panta 2. punktu aizstāj ar šādu:
                           “2.   Vienā gadā (“nosaukuma gads”) nosaukumu piešķir ne vairāk kā trim pilsētām.
                           Nosaukumu katru gadu piešķir ne vairāk kā vienai pilsētai katrā no divām dalībvalstīm, kas norādītas pielikumā iekļautajā kalendārā (“kalendārs”), un attiecīgos gados – vienai pilsētai no Eiropas Brīvās tirdzniecības asociācijas valstīm, kuras ir Līguma par Eiropas Ekonomikas zonu puses (“EBTA/EEZ valstis”), kandidātvalsts vai iespējamās kandidātes, vai vienai pilsētai no valsts, kas pievienojas Savienībai 5. punktā izklāstītajos apstākļos.”;
                        
                     
                           b)
                        
                        
                           panta 4. punktu aizstāj ar šādu:
                           “4.   EBTA/EEZ valstu, kandidātvalstu un iespējamo kandidāšu pilsētas, kuras 10. panta 2. punktā minētā uzaicinājuma iesniegt pieteikumus publicēšanas dienā piedalās programmā “Radošā Eiropa” vai turpmākās Savienības kultūras atbalsta programmās, var kandidēt uz nosaukumu uz vienu gadu atklātā konkursā, ko rīko saskaņā ar pielikumā iekļauto kalendāru.
                           EBTA/EEZ valstu, kandidātvalstu un iespējamo kandidāšu pilsētām laikposmā no 2020. līdz 2033. gadam atļauj piedalīties tikai vienā konkursā.
                           Laikposmā no 2020. līdz 2033. gadam katrai EBTA/EEZ valstij, kandidātvalstij vai iespējamai kandidātei pasākumu ļauj rīkot tikai vienu reizi.”;
                        
                     
         
               2)
            
            
               lēmuma 10. pantu groza šādi:
               
                           a)
                        
                        
                           virsrakstu aizstāj ar šādu:
                           “Priekšatlase un atlase EBTA/EEZ valstīs, kandidātvalstīs un iespējamās kandidātēs”;
                        
                     
                           b)
                        
                        
                           panta 1. punktu aizstāj ar šādu:
                           “1.   Komisija ir atbildīga par konkursa organizēšanu starp EBTA/EEZ valstu, kandidātvalstu un iespējamo kandidāšu pilsētām.”;
                        
                     
                           c)
                        
                        
                           panta 6. punkta pirmo daļu aizstāj ar šādu:
                           “6.   Žūrija sniedz atlases ziņojumu par atlasīto kandidātpilsētu pieteikumiem kopā ar ieteikumu izraudzīties ne vairāk kā vienu pilsētu vienā EBTA/EEZ valstī, kandidātvalstī vai iespējamā kandidātē.”;
                        
                     
         
               3)
            
            
               lēmuma 11. panta 2. punktu aizstāj ar šādu:
               “2.   EBTA/EEZ valstu, kandidātvalstu un iespējamo kandidāšu gadījumā Komisija izraugās vienu pilsētu, kurai piešķir nosaukumu attiecīgajos gados, pamatojoties uz žūrijas atlases ziņojumā izklāstītajiem ieteikumiem, un ne vēlāk kā četrus gadus pirms nosaukuma gada par šā nosaukuma piešķiršanu paziņo Eiropas Parlamentam, Padomei un Reģionu komitejai.”;
            
         
               4)
            
            
               lēmuma 13. pantu groza šādi:
               
                           a)
                        
                        
                           panta 2. punkta otro daļu aizstāj ar šādu:
                           “Attiecīgā dalībvalsts, EBTA/EEZ valsts, kandidātvalsts vai iespējamā kandidāte var izvirzīt vienu novērotāju, kas piedalās minētajās sanāksmēs.”;
                        
                     
                           b)
                        
                        
                           panta 3. punkta otro daļu aizstāj ar šādu:
                           “Žūrija uzraudzības ziņojumus nosūta Komisijai, izraudzītajām pilsētām un to dalībvalstīm, kā arī izraudzītajām pilsētām un attiecīgajai EBTA/EEZ valstij, kandidātvalstij vai iespējamai kandidātei.”;
                        
                     
         
               5)
            
            
               pielikumu aizstāj ar šā lēmuma pielikuma tekstu.
            
         2. pants
   Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī.
   
      Strasbūrā, 2017. gada 13. septembrī
      
         
            Eiropas Parlamenta vārdā –
         
         
            priekšsēdētājs
         
         A. TAJANI
      
      
         
            Padomes vārdā –
         
         
            priekšsēdētājs
         
         M. MAASIKAS
      
   
   
      (1)  Eiropas Parlamenta 2017. gada 13. jūnija nostāja (Oficiālajā Vēstnesī vēl nav publicēta) un Padomes 2017. gada 17. jūlija lēmums.
   
      (2)  Eiropas Parlamenta un Padomes Lēmums Nr. 445/2014/ES (2014. gada 16. aprīlis), ar ko izveido Savienības rīcību “Eiropas kultūras galvaspilsētas” no 2020. līdz 2033. gadam un atceļ Lēmumu Nr. 1622/2006/EK (OV L 132, 3.5.2014., 1. lpp.).
   
      (3)  OV L 1, 3.1.1994., 3. lpp.
   
   
      PIELIKUMS
      
         “KALENDĀRS
      
      
                  2020
               
               
                  Horvātija
               
               
                  Īrija
               
               
                   
               
            
                  2021
               
               
                  Rumānija
               
               
                  Grieķija
               
               
                  Kandidātvalsts vai iespējamā kandidāte
               
            
                  2022
               
               
                  Lietuva
               
               
                  Luksemburga
               
               
                   
               
            
                  2023
               
               
                  Ungārija
               
               
                  Apvienotā Karaliste
               
               
                   
               
            
                  2024
               
               
                  Igaunija
               
               
                  Austrija
               
               
                  EBTA/EEZ valsts, kandidātvalsts vai iespējamā kandidāte (1)
                  
               
            
                  2025
               
               
                  Slovēnija
               
               
                  Vācija
               
               
                   
               
            
                  2026
               
               
                  Slovākija
               
               
                  Somija
               
               
                   
               
            
                  2027
               
               
                  Latvija
               
               
                  Portugāle
               
               
                   
               
            
                  2028
               
               
                  Čehijas Republika
               
               
                  Francija
               
               
                  EBTA/EEZ valsts, kandidātvalsts vai iespējamā kandidāte
               
            
                  2029
               
               
                  Polija
               
               
                  Zviedrija
               
               
                   
               
            
                  2030
               
               
                  Kipra
               
               
                  Beļģija
               
               
                  EBTA/EEZ valsts, kandidātvalsts vai iespējamā kandidāte
               
            
                  2031
               
               
                  Malta
               
               
                  Spānija
               
               
                   
               
            
                  2032
               
               
                  Bulgārija
               
               
                  Dānija
               
               
                   
               
            
                  2033
               
               
                  Nīderlande
               
               
                  Itālija
               
               
                  EBTA/EEZ valsts, kandidātvalsts vai iespējamā kandidāte
               
            
         (1)  Ja vien šis lēmums stājas spēkā, pirms paredzēts publicēt uzaicinājumu iesniegt pieteikumus 2024. gada konkursam, t. i., sešus gadus pirms pasākuma norises gada.”